সৌদির তুষারপাতে অশনি সংকেত! কেন সতর্ক হতে হবে ভারতকে?

ওয়েব ডেস্ক: সৌদি আরব (Saudi Arabia) বললে ধু ধু মরুভূমির (Desert) একটা রুক্ষ্ম ছবি চোখের সামনে ভেসে ওঠে। তবে সাম্প্রতিক সময়ে পুরোপুরিভাবে বদলে গিয়েছে এই মরুদেশের ছবিটা। ধূসর বালি নয়, সাদা বরফে ঢেকেছে সৌদি আরবের বিস্তীর্ণ এলাকা। গত কয়েকদিনের তুষারপাতে (Snowfall) রীতিমতো উল্টে গিয়েছে মধ্যপ্রাচ্যের এই দেশের আবহাওয়া। এই ঘটনা যতটা বিষ্ময়কর, ঠিক ততটাই চিন্তার। কারণ, সৌদির তুষারপাত জলবায়ু পরিবর্তনের একটা স্পষ্ট প্রতিফলন। ভারত সহ একাধিক দেশে এই মারাত্মক প্রভাব পড়তে পারে বলে আশঙ্কা করছেন বিজ্ঞানীরা।

সাধারণভাবে আমরা জানি যে, জলবায়ু পরিবর্তন (Climate Change) মানেই শুধুমাত্রা তাপমাত্রার অস্বাভাবিক বৃদ্ধি। কিন্তু বিশেষজ্ঞদের মতে, এর উল্টো ঘটনাও ঘটতে পারে। জলবায়ু পরিবর্তনের ফলে ভয়ঙ্কর গ্রীষ্মের সঙ্গে মারাত্মক শীত, প্রবল ঘুর্ণিঝড় এবং বানভাসী বর্ষাও পৃথিবীর উপর বিধ্বংসী প্রভাব ফেলতে পারে। এবছর ভারতে এর মধ্যে বহু ঘটনা ঘটতে দেহা গিয়েছে। উত্তর ও মধ্য ভারতে রেকর্ড গরম, পাহাড়ি রাজ্যগুলিতে বিধ্বংসী মেঘভাঙা বৃষ্টি, অন্তত সেই পরিস্থিতিকেই প্রমাণ করছে।

আরও পড়ুন: পৃথিবীতে নেমে আসছে রহস্যময় লাল আলো! কী ব্যাখ্যা দিল NASA?

তাই সৌদি আরবের তুষারপাতের মতো অস্বাভাবিক আবহাওয়া ভারতেও মারাত্মক প্রভাব ফেলতে পারে বলে আশঙ্কা করছেন পরিবেশবিদরা। আর তেমনটা হলে ক্ষতিগ্রস্ত হতে পারে দেশের কৃষি, জল ব্যবস্থাপনা, নগর পরিকল্পনা, বিদ্যুৎ সরবরাহের মতো নিত্য পরিষেবা। এর জেরে খাবার এবং পানীয় জলের সংকট, নানারকমের রোগ, অস্বাভাবিক মৃত্যুর হার বাড়তে পারে। সব মিলিয়ে ভয়াবহ পরিস্থিতির সৃষ্টি হতে পারে এই জলবায়ু পরিবর্তনের ফলে। তাই মরুদেশে তুষারপাত দেখে জলবায়ু পরিবর্তন রোধে পদক্ষেপ গ্রহণ না করলে, আগামীতে ভারতেও নেমে আসতে পারে বড় কোনও বিপর্যয়।